Kwadru antik tal-Madonna tal-Karmnu f Ħaż-Żebbuġ Waħda mill-knejjes li tiġbor fiha numru sabiħ ta' kwadri ta' valur artistiku kbir hija L-Knisja Arċipretali ta' San Filep f'Ħaż-Żebbuġ. Minbarra l-bosta kwadri li hemm fl-istess knisja hemm numru ta' kwadri oħra fiż-żewġ sagristiji tal-knisja. Wieħed mill-kwadri fis-sagristija huwa dak tal-Madonna tal-Karmnu. Dan huwa kwadru antik ħafna tant li jissemma fir-rapport tal-viżta pastorali li kien għamel l-Isqof Alpheran de Bussan f'Ħaż-Żebbuġ fis-sena 1747. Fil-kwadru l-figura tal-Madonna hija waħda sabiħa ħafna li timla l-parti ta' fuq tat-tila. Bilqiegħda fuq tron ta' sħab abjad merfugħ minn numru t'anġli żgħar narawha żżomm bilwieqfa fuq riġlejha lill-Bambin Ġesu li qiegħed iżomm f'idu l-Labtu tal-Karmelu. F'idejn il-leminija tagħha, l-Madonna qegħda wkoll iżżomm l-labtu. Mal-ġnub tagħha jidhru aktar anġli qegħdin jagħtu ġieħ lil din il-ġrajja unika. Fil-parti t'isfel tal-kwadu jidhru żewġ qaddisin li mhux soltu narawhom fi kwadri oħrajn b'dan is-suġġett. Fuq in-naħa tax-xelluġ l-artist pinġa x-xbieha ta' Santu r-Rokku li huwa l-qaddis protettur ta' dawk morda bil-pesta. Fuq in-naħa tal- 4 lemin hemm Sant' Antnin. Dawn it-tnejn qegħdin għarkuptejhom fl-art filwaqt li qegħdin iħarsu l fuq lejn il-Madonna u l-Bambin. Bejniethom hemm il-kelb bil-ħobża f'ħalqu li dejjem narawh mal- qaddis protettur ta' dawk morda bil-pesta u Anġlu bilqiegħda fuq tarġa b'ġilju abjad f'idu filwaqt li qiegħed b'idejh l-oħra juri lil Sant' Antnin. Il-kolonna li hemm tidher taħt it-tron tas-sħab li fuqu qegħda l-Madonna jfakkarna fi kwadri oħrajn £7 li s-suġġett ikun dak tal-Madonna tal-Pilar. Dan il- kwadru jinsab fis-sagristija tal-knisja għaliex kien wieħed mill-kwadri li kienu għamlu l-wisa għal : kwadri oħrajn meta kienu ġew mibnija n-navi tal- jj $ knisja ta' San Filep fl-ewwel snin tas-seklu għoxrin. IL-FESTA T-TAJBA LILL KULLĦADD. UŻU PROGRAMM Festa Madonna tal-Karmnu Fleur-de-Lvs 2019: 73